### Resume

Ifølge [adresse] økonomiske styringsprincipper skal der udarbejdes en budgetopfølgning for 1. kvartal omfattende perioden januar-april 2022.

Kvartalsopfølgningen følger op på udviklingen i udvalgenes driftsområder vedrørende serviceudgifter, overførselsudgifter og det brugerfinansierede område. Desuden indeholder kvartalsopfølgningen en opfølgning på anlægsområdet. Kvartalsopfølgningen for 1. kvartal 2022 har på de enkelte udvalgsområder været forelagt udvalgene ultimo maj/juni 2022.

### Sagsfremstilling

Indledning:

Fagudvalgene har foretaget en vurdering af det forventede regnskabsresultat for 2022.

På baggrund heraf følger nærværende budgetopfølgning pr. 1. kvartal op på det samlede, forventede resultat for drift og anlæg.

Drift - samlet overblik:

I nedenstående tabel fremgår udvalgenes forventede regnskabstal for 2022 opdelt på serviceudgifter, overførselsudgifter og det brugerfinansierede område. Tallene er yderligere specificeret i bilag 1 "Samlet overblik - 1. kvartalsopfølgning 2022" og bilag 2 "Bevillingsændringer - 1. kvartal 2022".

![](data:image/png;base64...)

Serviceudgifter:

Det korrigerede budget for serviceudgifter udgør pr. ultimo april 2022 5.477 mio. kr. og regnskabet for 2022 forventes at blive 5.337 mio. kr. Der forventes således overførsler til 2023 på 89,5 mio. kr. og et mindreforbrug på 50,5 mio. kr., i alt 140,0 mio. kr.

På Økonomiudvalgets område forventes et mindreforbrug på 25,8 mio. kr. Mindreforbruget forventes overført til 2023. Forventet regnskabsresultat efter overførsel af drift, flytninger mellem udvalg, tillægsbevillinger samt hensættelser vedr. arbejdsskadeforsikring, udgør 39,1 mio. kr., der er reserveret i puljer såsom den centrale reservepulje, barslespulje samt pulje til merudgifter ifm. corona.

På Børne- og Familieudvalgets område forventes et mindreforbrug på ca. 20 mio. kr. Hele mindreforbruget ligger i pengeposerne og forventes overført til 2023. I overførselssagen fra 2021-2022 blev der overført ca. 42 mio. kr., hvorfor kvartalsopfølgningen viser en nedsparing i pengeposerne.

På [adresse] område forventes et mindreforbrug på ca. 18 mio. kr. Heri indgår overførslen fra 2021 på 15,5 mio. kr. og Covid-19 kompensation fra 2. halvår 2021 på ca. 3 mio. kr. Mindreforbruget forventes overført til 2023. Mindreforbruget består af et mindreforbrug udenfor pengeposerne på cirka 19,5 mio. kr., mens der samlet er et merforbrug inden for pengeposerne på 1,2 mio. kr. Merforbruget inden for pengeposerne består af et mindreforbrug på ca. 3,3 mio. kr. på Myndighed, et mindreforbrug på ca. 5,4 mio. kr. på Øvrige og et merforbrug på ca. 10 mio. kr. på Senior. Merforbruget på Senior er dog inklusiv det overførte merforbrug fra 2021 på ca. 17 mio. kr.

På Sundheds- og [adresse] område forventes et merforbrug inden for pengeposerne på 3,8 mio. kr. Merforbruget forventes overført til 2023. Merforbruget er primært opstået i Corona-testenheden, og det er aktuelt ikke afklaret om Benny Christoffersen og Forebyggelsesudvalget vil blive kompenseret for denne udgift. Uden for pengeposerne forventes et samlet mindreforbrug på 4,5 mio. kr. hovedsageligt vedr. Aktivitetsbestemt medfinansiering.

På [adresse] område forventes et mindreforbrug på 10,2 mio. kr. Mindreforbruget forventes overført til 2023. Det forventede resultat indeholder overførsler fra 2021 på i alt 28,6 mio. kr. Der ses således et merforbrug på ordinær drift på 18,4 mio. kr., som primært skyldes et merforbrug i Myndighed på 20,9 mio. kr. i indeværende år.

På Arbejdsmarkedsudvalgets område forventes et merforbrug på 6,7 mio. kr. på serviceudgifterne, som følge af boligudgifter til ukrainske flytninge. Udgiftsniveauet vedr. ukrainske flygtninge er forbundet med stor usikkerhed, og finansieringen heraf forventes afklaret i forbindelse med regeringsaftalen.

På Kultur- og Idrætsudvalgets område forventes et mindreforbrug på ca. 16 mio. kr. Mindreforbruget forventes overført til 2023. Størstedelen af mindreforbruget er er uden for pengeposerne og vedr. diverse puljer.

Overførselsudgifter:

Det korrigerede budget på overførselsudgifter udgør 1.860 mio. kr. og regnskabet for 2022 forventes at lande på 1.762 mio. kr. Der forventes således overførsler til 2023 på 1,6 mio. kr. og et mindreforbrug på 96,2 mio. kr., i alt 97,8 mio. kr.

På Børne- og Familieudvalgets område forventes et merforbrug på 6,4 mio. kr., som primært skyldes forventede merudgifter på 6,2 mio. kr. de øvrige lovbundne områder såsom tabt arbejdsfortjeneste og merudgiftsydelser ved forsørgelse af handicappede børn. Det resterende merforbrug skyldes at Sprogcenteret har en forskydning mellem indtægter og udgifter på tværs af årene. For Integrationsprogram og introduktionsforløb m.v. forventes overført et mindreforbrug på 1,6 mio. kr.

På Arbejdsmarkedsudvalgets område forventes et mindreforbrug på 101,5 mio. kr. Dette mindreforbrug skyldes især den faldende ledighed som medfører mindreforbrug på især [adresse] og Forsikrede ledige. Sygedagpenge inkl. coronarelaterede udgifter har et forventet merforbrug som bl.a. kan henføres til særlige coronaudgifter. Betydelige udsving i udgifter på det budgetgaranterede område kan medføre en midtvejsregulering. Dette skønnes sandsynligt ud fra den markant faldende ledighed samt virkningerne af Ukrainekrigen. Forholdet forventes afklaret gennem regeringsaftalen, således at forholdene vil kunne endeligt afklares ved halvårsregnskabet 2022.

Det brugerfinansierede område:

På det brugerfinansierede område forventes budgettet at holde.

Anlæg:

Det samlede, korrigerede anlægsbudget (dvs. på både det skattefinansierede, brugerfinansierede og lånefinansierede område) er på netto 866,3 mio. kr. Udvalgene forventer i alt at bruge netto 744,6 mio. kr. i 2022. Der er i år ligesom de seneste år fokus på anvendelse af anlægsmidlerne, således at den samlede anlægsoverførsel begrænses.

Der forventes overført netto netto 142,8 mio. kr. til 2023, hvilket vil betyde at der er et mindreforbrug på netto 21,1 mio. kr. Dette skyldes, at der i forbindelse med Budgetforlig 2022, blev der budgetteret med en anlægsoverførselspulje fra 2022 til 2023 på 21,1 mio. kr. Puljen nulstilles i henholdsvis 2022 og 2023, idet udmøntning i forhold til konkrete projekter i 2022 ikke er muligt.

En række udvalg søger ved 1. kvartalsopfølgning om ændring af rådighedsbeløb inden for udvalgenes egne anlægsbudgetter, hvilket fremgår af bilag 3 "Tillægsbevillinger til anlægsområdet - 1. kvartalsopfølgning 2022". Ændringerne giver netto nul.

Endvidere har en række udvalg ændringer til anlægsbevillingerne, hvilket er specificeret i bilag 4 "Ændring af anlægsbevilling - 1. kvartalsopfølgning 2022".

Sammenfatning:

Samlet set forventes der overholdelse af både drifts- og anlægsrammen i 2022.

Økonomi & Controlling gør opmærksom på, at [adresse] andel af serviceudgiftsrammen for 2022 blev fuldt udnyttet ved vedtagelsen af budget 2022. Dvs. overførsler fra 2021 til 2022 og øvrige tillægsbevillinger vedr. serviceudgifter ligger ud over rammen. Dette kan resultere i en overskridelse af serviceudgiftsrammen i regnskab 2022 og som følge heraf en sanktion, hvis alle landets kommuner overskrider den samlede ramme.

### Økonomi

Bevillingsændringer vedr. drift:

Der søges om bevillingsændringer på driften på mellem Seniorudvalget og Voksenudvalget som samlet set giver nul.

Flytning af driftsmidler mellem udvalg:

Ved 1. kvartalsopfølgning har fagudvalgene godkendt en række flytninger på driften. Disse flytninger er specificeret i vedlagte bilag 2 "Bevillingsændringer - 1. kvartalsopfølgning 2022". De bevillingsmæssige konsekvenser af flytningerne på udvalgsniveau fremgår endvidere af nedenstående bevillingsskema. Disse vedrører blandt andet flytning vedr. central rengøring, organisatoriske omplaceringer samt fordeling af afsat lønpulje/skævdelingspulje i budget 2022 til rekruttering og særlige formål.

Flytninger mellem udvalg giver netto nul. Dog reguleres Børne- og Familieudvalget med 0,251 mio. kr. til rengøring - Sprogcentret Klostergade jf. 3. kvt. 2020. Fælles reng. er nedskrevet tilsvarende i budget 2022. Beløbet blev i den forbindelse tilført kassen og tilbagesføres nu til rengøringsbudgettet.

Ændring af rådighedsbeløb og anlægsbevillinger på anlæg:

På anlægsområdet har fagudvalgene godkendt en række ændringer af rådighedsbeløb og anlægsbevillinger som følge af kvartalsopfølgningen.

Ændringer af rådighedsbeløb fremgår af bilag 3 "Tillægsbevillinger til anlægsområdet - 1. kvartalsopfølgning 2022".

Der søges om bevillingsændringer anlæg på i alt 21,1 mio. kr. vedr. den budgetlagte anlægsoverførselspulje på 21,1 mio. kr. fra 2022 til 2023. Puljen nulstilles i henholdsvis 2022 og 2023, idet udmøntning i forhold til konkrete projekter i 2022 ikke er muligt. Forskydning mellem årene reguleres via kassen.

Ændringer af anlægsbevillinger fremgår af bilag 4 "Ændring af anlægsbevilling - 1. kvartalsopfølgning 2022". Ændringer udgør i alt 8,2 mio. kr.

![](data:image/png;base64...)

Opsummering af bevillingsmæssige konsekvenser:

Sagen medfører, at der samlet søges om udgiftsbevilling på 21,351 mio. kr. i 2022. Disse modsvares af en nedsættelse af anlæg i 2023 med 21,1 mio. kr. og de resterende 0,251 mio. kr. er en tilbageførsel af rengøringsmidler, som tidligere er tilført kassen. Forskydninger mellem årene reguleres via kassen.

### Sagens videre forløb

Sagen skal behandles af Byrådet.

### Historik

Kommunaldirektøren indstiller, 13. juni 2022, pkt. 120:

at 1. kvartalsopfølgning 2022 godkendes, og

at de øvrige bevillingsmæssige ændringer jf. bevillingsskemaet under afsnittet "Økonomi" samt specifikation i bilag 2-4 vedrørende henholdsvis bevillingsændringer, rådighedsbeløb og anlægsbevillinger godkendes.

Beslutning fra Økonomiudvalget, 13. juni 2022, pkt. 120:

Anbefales.

Fraværende: Poul Mathiesen, Viola Holst og Sebastian Skov.

### Beslutning

Godkendt.

Fraværende:

George Brandt, i stedet mødet Marius Gregersen

Malthe Bach.